

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī  |

**27.**

**Par Ogres novada pašvaldības iekšējo noteikumu Nr.68/2024 “Ogres novada pašvaldības bieži sastopamo derīgo izrakteņu ieguves atļauju izsniegšanas komisijas nolikums” apstiprināšanu**

Saskaņā ar likuma “Par zemes dzīlēm” (turpmāk – Likums) 4. panta piektās daļas 1. punktu vietējās pašvaldības savās administratīvajās teritorijās Ministru kabineta noteiktajā kārtībā un ievērojot Valsts vides dienesta noteiktos ieguves limitus, izsniedz atļaujas bieži sastopamo derīgo izrakteņu ieguvei (turpmāk – Atļaujas), izņemot Likuma 10. panta pirmās daļas 3. punkta "a" un "b" apakšpunktā noteiktos gadījumus. Kārtību, kādā vietējās pašvaldības izsniedz Atļaujas, nosaka Ministru kabineta 2011. gada 6. septembra noteikumi Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” (turpmāk – MK noteikumi Nr. 696).

Ministru kabineta 2012. gada 21. augusta noteikumu Nr. 570 “Derīgo izrakteņu ieguves kārtība” 87. punkts noteic, ka derīgo izrakteņu atradņu rekultivācijas veidu saskaņo ar pašvaldību.

Saskaņā ar Pašvaldības 2024. gada 27. jūnija saistošo noteikumu Nr.25/2024 “Ogres novada pašvaldības nolikums” (turpmāk – SN 25/2024) 54. punktu, lai iesaistītu sabiedrību atsevišķu pašvaldības funkciju vai uzdevumu pildīšanā, dome no pašvaldības iedzīvotājiem, pašvaldības administratīvajā teritorijā reģistrētu komersantu vai komersantu filiāļu, biedrību vai nodibinājumu pārstāvjiem, kā arī pašvaldības administratīvajā teritorijā strādājošiem speciālistiem var izveidot komisijas. Atbilstoši SN 25/2024 55. punktam komisijas darbību reglamentē domes apstiprināts nolikums.

Pašvaldību likuma 50. panta pirmā daļa noteic, ka pašvaldības dome un pašvaldības administrācija iekšējos normatīvos aktus izdod likumā noteiktajā kārtībā. Atbilstoši Valsts pārvaldes iekārtas likuma 72. panta pirmās daļas 2. punktam atvasinātas publiskās personas orgāns izdod iekšējos normatīvos aktus pats pēc savas iniciatīvas savas kompetences jautājumos.

Ņemot vērā minēto, pamatojoties uz Valsts pārvaldes iekārtas likuma 72. panta pirmās daļas 2. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt Ogres novada pašvaldības (turpmāk – Pašvaldība) iekšējos noteikumus Nr.68/2024 “Ogres novada pašvaldības bieži sastopamo derīgo izrakteņu ieguves atļauju izsniegšanas komisijas nolikums” (pielikumā uz 4 lapām).
2. Apstiprināt Pašvaldības izpilddirektoru Pēteri Špakovski par Pašvaldības bieži sastopamo derīgo izrakteņu ieguves atļauju izsniegšanas komisijas (turpmāk – Komisija) priekšsēdētāju.
3. Apstiprināt Pašvaldības izpilddirektora vietnieci Danu Bārbali par Komisijas priekšsēdētāja vietnieci.
4. Uzdot Pašvaldības izpilddirektoram ar rīkojumu izveidot Komisiju saskaņā ar Komisijas nolikumu un atbilstoši izskatāmā iesnieguma piekritībai.
5. Kontroli par lēmuma izpildi uzdot Pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)